
DR.31.3.2010 145 

 
sepanjang 73 kilometer telah pun dirancang sebagai jalan alternatif baru kepada 
Jalan Persekutuan FT008 iaitu Jalan Kota Bharu ke Kuala Krai, yang mana pada 
masa ini kerap mengalami kesesakan lalu lintas. Projek ini telah pun dirancang 
setakat reka bentuk dan pengambilan tanah dalam tempoh Rancangan Malaysia 
Kesembilan, manakala pembinaannya dicadangkan untuk dilaksanakan dalam 
Rancangan Malaysia Kesepuluh.  

Yang Berhormat Kota Melaka membangkitkan isu kesesakan trafik di 
kawasan Bandar Melaka terutama di tapak warisan dan Melaka Raya serta 
mencadangkan agar dipertimbangkan pembinaan jalan pesisir pantai sebagai 
alternatif untuk keluar dari Bandar Melaka. Tuan Yang di-Pertua, untuk makluman 
Ahli Yang Berhormat, Kementerian Kerja Raya sememangnya peka dan prihatin 
terhadap masalah kesesakan trafik di Bandar Melaka. Sehubungan itu, 
kementerian telah mencadangkan agar jalan sedia ada dari Kuala Linggi ke Alai, 
jalan pesisiran pantai sepanjang 56 kilometer dinaikkan taraf daripada dua lorong 
dua hala ke empat lorong dua hala dengan spesifikasi JKR R5 dalam Rancangan 
Malaysia Kesepuluh. Selain itu, kementerian juga telah mencadangkan agar kajian 
kemungkinan Jalan Lingkaran Melaka dijalankan dalam Rancangan Malaysia 
Kesepuluh untuk mengenal pasti jajaran jalan lingkaran luar dan tengah bagi 
menyediakan penyuraian trafik yang berkesan di Bandar Melaka.  

Tuan Yang di-Pertua, Yang Berhormat Tebrau membangkitkan isu 
kesesakan trafik di Lebuh Raya Pasir Gudang yang menyambung kawasan 
perindustrian Pasir Gudang dan Pelabuhan Pasir Gudang dengan Bandar Raya 
Johor Bahru serta memohon Lebuh Raya Pasir Gudang dinaik taraf daripada dua 
lorong menjadi tiga lorong sebelah atau lebuh raya enam lorong. Tuan Yang di-
Pertua, untuk makluman Ahli Yang Berhormat, kerajaan sentiasa prihatin terhadap 
permasalahan rakyat. Kerajaan sedia maklum akan kesesakan yang berlaku di 
Jalan Pasir Gudang terutama sekali pada waktu puncak. Memandangkan projek 
menaik taraf jalan tersebut masih belum dimulakan, kerajaan telah mengambil 
beberapa langkah bagi mengurangkan masalah kesesakan tersebut di antaranya 
ialah melaksanakan projek-projek berikut: 

(i) menaik taraf Persimpangan Bertingkat Perling; 

(ii) menaik taraf Persimpangan Bertingkat Jalan Johor Bahru 
– Kota Tinggi – Pasir Gudang; 

(iii) Lebuh Raya Senai – Pasir Gudang – Desaru; dan 

(iv) Jalan dan Jambatan Kedua Permas Jaya. 

Setakat ini, projek menaik taraf Persimpangan Bertingkat Jalan Johor 
Bahru – Kota Tinggi – Pasir Gudang dan menaik taraf Persimpangan Bertingkat 
Perling serta sebahagian Lebuh Raya Senai – Desaru telah disiapkan. Bagi Lebuh 
Raya Senai – Desaru dan Projek Jalan dan Jambatan Kedua Permas Jaya kini 
dalam pembinaan. Adalah dijangkakan dengan siapnya projek ini kelak, maka 
kesesakan lalu lintas di Jalan Pasir Gudang akan dapat dikurangkan. Dalam masa 
yang sama, kementerian telah memasukkan Projek Menaik Taraf Jalan Pasir 
Gudang ke dalam senarai pelaksanaan projek Rancangan Malaysia Kesepuluh 
untuk dipertimbangkan. Yang Berhormat dari Lenggong telah memohon agar 
kementerian memberi perhatian ke atas penggantian dan pengubahan suai bagi 
lima buah jambatan utama yang menjadi punca masalah banjir di kawasan 
Lenggong iaitu di Kampung Sumpitan, Kampung Chain, Kampung Bor, Taman 
Kota Tampan dan Kampung Taman Air. 

Untuk makluman Ahli Yang Berhormat, pihak JKR sedar punca-punca 
berlakunya banjir di Lenggong. Untuk sementara waktu, kerja-kerja pembersihan 



sepanjang 73 kilometer telah pun dirancang sebagai jalan alternatif baru kepada Jalan Persekutuan FT008 iaitu Jalan Kota Bharu ke Kuala Krai, yang mana pada masa ini kerap mengalami kesesakan lalu lintas. Projek ini telah pun dirancang setakat reka bentuk dan pengambilan tanah dalam tempoh Rancangan Malaysia Kesembilan, manakala pembinaannya dicadangkan untuk dilaksanakan dalam Rancangan Malaysia Kesepuluh. Yang Berhormat Kota Melaka membangkitkan isu kesesakan trafik di kawasan Bandar Melaka terutama di tapak warisan dan Melaka Raya serta mencadangkan agar dipertimbangkan pembinaan jalan pesisir pantai sebagai alternatif untuk keluar dari Bandar Melaka. Tuan Yang di-Pertua, untuk makluman Ahli Yang Berhormat, Kementerian Kerja Raya sememangnya peka dan prihatin terhadap masalah kesesakan trafik di Bandar Melaka. Sehubungan itu, kementerian telah mencadangkan agar jalan sedia ada dari Kuala Linggi ke Alai, jalan pesisiran pantai sepanjang 56 kilometer dinaikkan taraf daripada dua lorong dua hala ke empat lorong dua hala dengan spesifikasi JKR R5 dalam Rancangan Malaysia Kesepuluh. Selain itu, kementerian juga telah mencadangkan agar kajian kemungkinan Jalan Lingkaran Melaka dijalankan dalam Rancangan Malaysia Kesepuluh untuk mengenal pasti jajaran jalan lingkaran luar dan tengah bagi menyediakan penyuraian trafik yang berkesan di Bandar Melaka. Tuan Yang di-Pertua, Yang Berhormat Tebrau membangkitkan isu kesesakan trafik di Lebuh Raya Pasir Gudang yang menyambung kawasan perindustrian Pasir Gudang dan Pelabuhan Pasir Gudang dengan Bandar Raya Johor Bahru serta memohon Lebuh Raya Pasir Gudang dinaik taraf daripada dua lorong menjadi tiga lorong sebelah atau lebuh raya enam lorong. Tuan Yang di- Pertua, untuk makluman Ahli Yang Berhormat, kerajaan sentiasa prihatin terhadap permasalahan rakyat. Kerajaan sedia maklum akan kesesakan yang berlaku di Jalan Pasir Gudang terutama sekali pada waktu puncak. Memandangkan projek menaik taraf jalan tersebut masih belum dimulakan, kerajaan telah mengambil beberapa langkah bagi mengurangkan masalah kesesakan tersebut di antaranya ialah melaksanakan projek-projek berikut: (i) menaik taraf Persimpangan Bertingkat Perling; (ii) menaik taraf Persimpangan Bertingkat Jalan Johor Bahru - Kota Tinggi- Pasir Gudang; (iii) Lebuh Raya Senai- Pasir Gudang- Desaru; dan. (iv) Jalan dan Jambatan Kedua Permas Jaya. Setakat ini, projek menaik taraf Persimpangan Bertingkat Jalan Johor Bahru- Kota Tinggi- Pasir Gudang dan menaik taraf Persimpangan Bertingkat Perling serta sebahagian Lebuh Raya Senai- Desaru telah disiapkan. Bagi Lebuh Raya Senai- Desaru dan Projek Jalan dan Jambatan Kedua Permas Jaya kini dalam pembinaan. Adalah dijangkakan dengan siapnya projek ini kelak, maka kesesakan lalu lintas di Jalan Pasir Gudang akan dapat dikurangkan. Dalam masa yang sama, kementerian telah memasukkan Projek Menaik Taraf Jalan Pasir Gudang ke dalam senarai pelaksanaan projek Rancangan Malaysia Kesepuluh untuk dipertimbangkan. Yang Berhormat dari Lenggong telah memohon agar kementerian memberi perhatian ke atas penggantian dan pengubahan suai bagi lima buah jambatan utama yang menjadi punca masalah banjir di kawasan Lenggong iaitu di Kampung Sumpitan, Kampung Chain, Kampung Bor, Taman Kota Tampan dan Kampung Taman Air. Untuk makluman Ahli Yang Berhormat, pihak JKR sedar punca-punca berlakunya banjir di Lenggong. Untuk sementara waktu, kerja-kerja pembersihan.